
R O M Â N I A

JUDEŢUL VRANCEA

CONSILIUL LOCAL
AL MUNICIPIULUI FOCSANI
 HOTĂRÂRE

Privind, aprobarea Acordului/Contractului   colectiv de munca al 

                       personalului incadrat la Serviciul Public Comunitar de

                       Evidenta a Persoanelor al municipiului Focsani      
          Consiliul local al municipiului Focsani, Judetul Vrancea, intrunit in sedinta ordinara;

          - vazand proiectul de hotarare initiat de domnii consilieri locali Balan Doru Geany, Vlase Ion, Fodoreanu Doina, Ciubotaru Niţică, raportul comun al Directiei resurse umane si coordonare unitati subordonate si Directiei economice inregistrat la nr. 29643/ 12.07.2006, prin care se propune aprobarea Acordului/Contractului   colectiv de munca al  personalului incadrat la Serviciul Public Comunitar de Evidenta a Persoanelor al municipiului Focsani, precum si avizul favorabil al Comisiei pentru buget, finante, investitii, libera initiativa, economic si servicii publice si al Comisiei pentru drepturile omului, culte, relatii cu cetatenii, munca si protectie sociala;
- vazand adresa nr. 4817/05.07.2006 a Serviciului Public Comunitar de Evidenta a Persoanelor al municipiului Focsani;
- in baza dispozitiilor art. 22, alin. (1) din Legea nr. 130 / 1996, modificata si completata prin Legea nr. 143 / 1997 – Legea contractelor colective de munca;

- avand in vedere prevederile Legii nr.53/2003-Codul Muncii, cu modificarile si completarile ulterioare, Ordonanta Guvernului nr.2/2006 privind reglementarea drepturilor salariale si a altor drepturi ale functionarilor publici pentru anul 2006 si Ordonanţa Guvernului nr. 3/2006, privind creşterile salariale ce se vor acorda in anul 2006 personalului bugetar salarizat potrivit Ordonantei de urgenta a Guvernului nr. 24/2000 privind sistemul de stabilire a salariilor de baza  pentru personalul contractual din sectorul bugetar si personalului salarizat potrivit anexelor nr. II si III la Legea nr. 154/1998 privind sistemul de stabilire a salariilor de baza in sectorul bugetar si a indemnizatiilor pentru persoane care ocupa functii de demnitate publica ;
- in conformitate cu dispozitiile art. 61 din Legea nr. 188 / 1999 privind Statutul functionarilor publici, republicata, cu modificarile si completarile ulterioare;

- in baza art. 38, alin. (9) si in temeiul art. 46, alin. (1) din Legea nr.215/2001 privind administratia publica locala, cu modificarile si completarile ulterioare;

HOTARASTE:
          Art. 1. (1)  Aprobarea Acordului/Contractului  colectiv de munca al personalului  incadrat  la  Serviciul  Public Comunitar de Evidenta a Persoanelor al 

municipiului Focsani , conform anexei, care face parte integranta din prezenta hotarare.



   (2) Drepturile prevazute vor fi acordate cu incadrarea in prevederile bugetului de venituri si cheltuieli aprobat anual, potrivit legii.


Art.  2. Imputernicirea Directorului Serviciului Public Comunitar de Evidenta a Persoanelor al municipiului Focsani sa semneze Acordul/Contractul  colectiv de munca prevazut la art.1.


Art. 3. Prevederile Acordului /Contractului colectiv de munca aprobat potrivit hotararii se aplica de la data inregistrarii acestuia la Directia pentru Dialog, Familie si Solidaritate Sociala Vrancea, cu conditia existentei fondurilor in bugetul propriu de venituri si cheltuieli , aprobat potrivit legii.
           Art. 4.   Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia prin Directia administratie publica locala,Directia resurse umane si coordonare unitati subordonate, Directia economica si Serviciul Public Comunitar de Evidenta a Persoanelor al municipiului Focsani .

PRESEDINTE DE SEDINTA,

      Mioara Lazăr         

                                                                                      Contrasemneaza,

                                                                         SECRETARUL MUNICIPIULUI

                                                                                         FOCSANI

                                                                             Eduard Marian Corhană
Municipiul Focsani, 25 iulie 2006
Nr. 203
                ROMANIA                                                                              Anexa la                                                                        

      JUDETUL VRANCEA                                                            Hotararea nr.  203 

       CONSILIUL LOCAL                                                                 din 25 iulie 2006

 AL MUNICIPIULUI FOCSANI                                       
ACORD /CONTRACT COLECTIV DE MUNCA


Avand in vedere prevederile art.61 din Legea nr.188/1999 privind Statutul functionarilor publici, republicata, precum si ale Titlului VIII din Codul Muncii, aprobat prin Legea nr.53/2003, Legea nr.130/1996 privind contractul colectiv de munca, republicata, O.G. nr.2/2006 privind reglementarea drepturilor salariale si a altor drepturi ale functionarilor publici pentru anul 2006, Ordonanţei nr. 3/2006, privind creşterile salariale ce se vor acorda in anul 2006 personalului bugetar salarizat potrivit Ordonantei de urgenta a Guvernului nr. 24/2000 privind sistemul de stabilire a salariilor de baza  pentru personalul contractual din sectorul bugetar si personalului salarizat potrivit anexelor nr. II si III la Legea nr. 154/1998 privind sistemul de stabilire a salariilor de baza in sectorul bugetar si a indemnizatiilor pentru persoane care ocupa functii de demnitate publica:


Se incheie prezentul acord /contract colectiv de munca intre cele doua parti contractante :

1. Directorul  Serviciului Public Comunitar de Evidenta a Persoanelor al municipiului  Focşani,  

2. Functionarii publici si personalul angajat pe baza de contract individual de munca, reprezentati de reprezentantii functionarilor publici si ai personalului contractual din cadrul Serviciului Public Comunitar de Evidenta a Persoanelor al municipiului  Focşani.

   
SCOPUL SI OBIECTUL ACORDULUI/CONTRACTULUI


Prezentul acord /contract colectiv de munca are ca scop asigurarea, in conformitate cu dispozitiile legale, a unui serviciu public stabil, profesionist, transparent, eficient si impartial, in interesul cetatenilor, precum si al autoritatilor si institutiilor publice din administratia publica locala, protectia sociala a functionarilor publici si personalului contractual, eliminarea conflictelor de munca, preintimpinarea grevelor precum si asigurarea premizelor pentru indeplinirea in bune conditii a obligatiilor izvorate din raporturile de serviciu.


Obiectul acordului/contractului colectiv de munca il constituie stabilirea masurilor referitoare la constituirea si folosirea fondurilor destinate imbunatatirii conditiilor la locul de munca, sanatatea si securitatea in munca, programul zilnic de lucru si perfectionarea profesionala.



CAP.I. DISPOZITII GENERALE


Art.1. (1) Partile semnatare ale Acordului/ Contractului Colectiv de Munca (A/CCM) recunosc si accepta pe deplin , ca sunt egale si libere in negocierea A/CCM la nivel de institutie si sa obliga sa respecte, in totalitate, prevederile acestuia privind drepturile si obligatiile ce decurg din raporturile de serviciu.



(2) Executarea A/CCM este obligatorie pentru parti si constituie legea partilor. Neindeplinirea obligatiilor asumate prin A/CCM atrage raspunderea partii care se face vinovata de aceasta.


Art.2. (1) Prezentul A/CCM se incheie pe o durata de  1 an, va fi semnat de catre parti si se va aplica de la data inregistrarii la Directia pentru Dialog Familie si Solidaritate Sociala Vrancea, in conformitate cu dispozitiile art.25, alin.3 din Legea nr.130/1996 republicata, cu conditia existentei fondurilor in bugetul propriu de venituri si cheltuieli aprobat, potrivit legii.



(2) Daca nici una dintre parti nu denunta A/CCM, cu 30 de zile inainte de expirarea perioadei pentru care a fost incheiat, valabilitatea acestuia se prelungeste de drept pentru fiecare an in care nu s-a solicitat in mod expres renegocierea.


Art.3. (1) Orice modificarea a prezentului A/CCM se va face numai prin acordul de vointa al partilor



(2) Cererea de modificare se transmite in scris, celeilalte parti cu cel putin 30 de zile inainte de data propunsa pentru inceperea negocierilor.



(3) Modificarile aduse prezentului A/CCM vor face obiectul unui act aditional semnat si inregistrat de catre parti.


Art.4. (1) Conducatorul institutiei publice la cererea reprezentantilor functionarilor publici, ai personalului contractual din cadrul Serviciului Public Comunitar de Evidenta a Persoanelor al municipiului  Focşani, va furniza cu cel putin 5 zile inainte, informatiile care ar putea fi folosite la negocierea A/CCM sau a modificarilor la A/CCM.



(2) Pentru buna desfasurare a raporturilor de serviciu institutia precum si reprezentantii functionarilor publici ai personalului contractual din cadrul Serviciului Public Comunitar de Evidenta a Persoanelor al municipiului  Focşani, in mod obligatoriu, se vor informa si consulta reciproc, in conditiile legii si a prezentului A/CCM.


Art.5. (1) Rezolvarea divergentelor ce apar in aplicarea prevederilor prezentului A/CCM sunt de competenta comisiei paritare, constituita conform legii.



(2) Comisia paritara se va intruni la solicitarea oricareia dintre parti, in termen de 2 zile lucratoare de la data inregistrarii cererii de intrunire a comisiei paritare si va lua hotarari valabile prin consens, in prezenta tuturor membrilor sau, in cazul in care din motive obiective, nu pot fi prezenti toti membrii comisiei paritare, in prezenta a jumatate din numarul membrilor sai, cu respectarea principiului paritatii. Hotararea luata are putere obligatorie pentru partile contractante.



(3) Declanşarea procedurii prevazute la alin (1) si (2) nu constituie impediment pentru sesizarea instantei judecatoresti, potrivit prevederilor legii.



(4) Comisia paritara poate participa cu rol consultativ la negocierea A/CCM, la stabilirea masurilor de imbunatatire a activitatii institutiei, urmareste permanent realizarea A/CCM si intocmeste rapoarte trimestriale cu privire la respectarea prevederilor A/CCM pe care le comunica conducatorului institutiei, reprezentantilor functionarilor publici si ai personalului contractual din cadrul Serviciului Public Comunitar de Evidenta a Persoanelor al municipiului  Focşani.  


Art.6. (1) Clauzele prezentului A/CCM produc efecte pentru toti functionarii publici si persoanele angajate pe baza de contract individual de munca (salariati) din cadrul Serviciului Public Comunitar de Evidenta a Persoanelor al municipiului  Focşani, indiferent de data numirii acestora.



(2) In situatiile in care in perioada de aplicare a prezentului A/CCM, intervin reglementari legale mai favorabile, acestea vor face parte de drept din A/CCM.


Art.7. (1) Timpul de munca reprezinta timpul pe care functionarul public respectiv salariatul , il foloseste pentru indeplinirea sarcinilor de serviciu.



(2) Pentru personalul cu norma intreaga durata normala a timpului de lucru este de 8 ore pe zi si de 40 de ore pe saptamana. Repartizarea timpului de munca este de regula uniforma in cadrul saptamanii, 8 ore pe zi, 5 zile pe saptamana, cu 2 zile de repaus.


Art.8. Orele de incepere si terminare a programului sunt stabilite prin regulamentul intern.


Art.9. (1) Orele prestate la solicitarea scrisa a sefului ierarhic superior peste programul normal de lucru, stabilit in cadrul institutiei, sunt ore suplimentare.



(2) Orele suplimentare se presteaza numai cu acordul functionarului public respectiv a persoanei incadrate cu contract individual de munca,  la solicitarea prealabila a conducarorului institutiei.



(3) Pentru prevenirea sau inlaturarea unor calamitati naturale ori ale altor cazuri de forta majora, functionarii publici si personalul incadrat cu contract de munca,  au obligatia de a presta activitatea ceruta de conducatorul institutiei.



(4) Orele suplimentare se platesc sau se compenseaza, dupa caz, potrivit legii.



CAP.II. SALARIZARE, SPORURI, PREMII 


STIMULENTE, FACILITATI SI ALTE DREPTURI BANESTI

Art.10. (1) Pentru munca prestata, in conditiile prevazute in raportul de serviciu, fiecare functionar public respectiv salariat  are dreptul la un salariu in bani.



(2) Sistemul de salarizare cuprinde salariile de baza, sporurile, premiile, stimulentele precum si orice alte adaosuri prevazute de actele normative in vigoare.



(3) Salariul de baza se stabileste respectand grilele de salarizare conform legislatiei in vigoare. Salariul de baza nu poate fi mai mic decat salariul minim pe economie.


Art.11. Functionarii publici respectiv salariatii vor beneficia de urmatoarele sporuri :

a) spor de vechime in munca, calculat la salariul de baza corespunzator timpului lucrat in program normal de lucru, dupa cum urmeaza:

· de la 3 la 5 ani – un spor de 5% ;

· de la 5 la 10 ani – un spor de 10% ;

· de la 10 la 15 ani – un spor de 15% ;

· de la 15 la 20 ani – un spor de 20%

· peste 20 ani – un spor de 25%.

b) un spor pentru orele prestate peste durata normala a timpului de lucru exprimat in procent din salariul de baza, dupa cum urmeaza :

· 75% din salariul de baza pentru primele 2 ore de depasire a duratei normale a zilei de lucru ;

· 100% din salariul de baza pentru orele urmatoare ;

· 100% din salariul de baza pentru orele lucrate in zilele de repaus saptamanal sau in celelalte zile in care, in conformitate cu prevederile legale in vigoare, nu se lucreaza;
c) spor pentru titlul stiintific de « doctor » de 15% din salariul de baza, daca functionarul public respectiv salariatul isi desfasoara activitatea in domeniul pentru care poseda titlul stiintific respectiv.

Art.12. (1) Pentru rezultate deosebite obtinute in activitatea desfasurata, functionarii publici pot beneficia de un salariu de merit lunar in limita a 20% din numarul de posturi corespunzatoare functiilor prevazute in statul de functii, iar salariatii in limita a 15% din numarul de posturi.



(2) Salariul de merit va fi in cuantum de maxim 15% din salariul de baza, face parte din acesta si constituie baza de calcul pentru sporuri si alte drepturi care se acorda in raport cu salariul de baza.



(3) Salariile de merit se acorda anual functionarilor publici incadrati pe functii publice de executie, respectiv pesonalului contractual incadrat pe functii de executie, in proportie de cel putin doua treimi din numarul total al functiilor din limita prevazuta la alin.1.

Art.13. (1) Pe parcursul anului calendaristic functionarii, respectiv salariatii beneficiaza de premii si stimulente, dupa cum urmeaza :

a) un premiul anual, egal cu salariul mediu lunar de baza, realizat in anul pentru care se face premierea, calculat conform legislatiei in vigoare. Plata acestuia se va face in luna ianuarie a anului urmator;

b) premii lunare in limita a 10% din cheltuielile cu salariile aferente functiilor publice prevazute in statul de functii, in functie de performantele individuale ale functionarilor publici. Premiile individuale se stabilesc de catre ordonatorul de credite cu avizul reprezentantilor functionarilor publici ;

c)  premii lunare in limita a 2% din cheltuielile cu salariile aferente posturilor prevazute in statul de functii in functie de performantele individuale ale salariatilor si premii rezultate din reducerea cheltuielilor cu salariile in limita a 2% din cheltuielile cu salariile, in conditiile legii, fara a depasii valoarea economiilor realizate ;

      
d)    functionarii publici  si salariatii beneficiaza de transport gratuit in comun pe raza municipiului Focsani, pe baza legitimatiei de serviciu, pe timpul programului de lucru ;

e)  institutia publica este obligata in conditiile legii sa despagubeasca functionarul public si salariatul in cazul in care acesta din vina institutiei, a suferit un prejudiciu material in timpul indeplinirii indatoririlor de serviciu ;

f)   conducatorul institutiei are obligatia sa asigure functionarilor publici si salariatilor protectie impotriva amenintarilor, calomniilor si violentelor carora ar putea fi victime in exercitarea functiei sau in legatura cu aceasta, prin organele de paza.

Art.14. Toate drepturile banesti cuvenite functionarilor publici si salariatilor se platesc inaintea oricaror obligatii pecuniare ale institutiei.


Art.15. (1) Raspunderea functionarilor publici se antreneaza in conditiile stabilite prin Legea nr.188/1999 privind Statutul functionarilor publici, republicata in 2004, cu modificarile si completarile ulterioare, iar raspunderea salariatilor se antreneaza in conditiile stabilite prin Legea nr. 53/2003 – Codul Muncii, cu modificarile si completarile ulterioare.



(2) Acceptarea fara rezerve a unei parti din drepturile salariale sau semnarea actelor de plata in astfel de situatii nu poate avea semnificatia unei renuntari din partea functionarului public, respectiv a salariatului, la drepturile salariale ce i se cuvin in integralitatea lor.

CAP.III SANATATEA SI SECURITATEA IN MUNCA. CONDITIILE DE MUNCA. PROTECTIA MUNCII SI PROTECTIA SOCIALA.

Art.16. (1) Partile se obliga sa depuna toate eforturile pentru institutionalizarea unui sistem organizat, avand drept scop ameliorarea continua a conditiilor de munca.



(2) Partile vor respecta normele legate de protectia muncii, asigurand conditii cat mai bune de munca functionarilor, respectiv salariatilor,  care sa conduca la evitarea producerii accidentelor de munca si imbolnavirilor profesionale.

Art.17. (1) Conducatorul institutiei are obligatia sa asigure permanent conditiile tehnice si organizatorice pentru buna desfasurare a activitatii, iar functionarii publici respectiv salariatii trebuie sa realizeze potrivit legii, sarcinile ce decurg din functia exercitata.



(2) Vor fi asigurate conditiile necesare instruirii, testarii si perfectionarii profesionale a angajatilor pe linie de protectia muncii.

Art.18. Locurile de munca din cadrul Serviciului Public Comunitar de Evidenta a Persoanelor al municipiului  Focşani, sunt locuri de munca normale, stabilite prin legislatia in vigoare pentru functionarii publici, respectiv personalul contractual.

Art.19. (1) In vederea mentinerii si imbunatatirii conditiilor de desfasurare a activitatii la locul de munca, conducatorul institutiei isi asuma obligatia de a sustine cuprinderea in bugetul municipiului Focsani de fonduri necesare, menite sa asigure :

a) asigurarea conditiilor de mediu (iluminat, microclimat, temperatura, aerisire, etc.) menit sa asigure confortul fizic al functionarilor publici, respectiv salariatilor, in orice anotimp, in vederea elaborarii si finalizarii atributiilor de serviciu repartizate ;

b) dotarea birourilor cu mobilier ergonomic si aparatura de birotica necesara ;

c) amenajarea anexelor sociale a locurilor de munca (vestiare, bai, grupuri sanitare, sali de repaus, locuri pentru fumat) ;

d) dotarea fiecarui functionar public respectiv salariat cu mijloace materiale suficiente in vederea desfasurarii activitatii la locul de munca, proprii fiecarui loc de munca, in raport cu specificitatea postului ocupat, precum si asigurarea pentru fiecare functionar public a achizitionarii tinutei de lucru decente.

e) acoperirea unei parti din cheltuielile cu hrana, medicamentele, carti, legislatie, etc., pentru fiecare functionar public si a unei parti din cheltuielile cu hrana pentru personalul contractual;

f) asigurarea transportului gratuit pe mijloace de transport in comun de pe raza municipiului Focsani, pe timpul programului de lucru ;

g) asigurarea transportului in cazul delegarilor in alte localitati, cu mijloacele auto ale institutiei sau mijloace proprii, conform legii.

(2) Functionarii publici  si salariatii sunt obligati sa pastreze in bune conditii amenajarile efectuate de conducatorul institutiei.

Art.20. Pentru diminuarea factorilor de stres specific activitatii conducatorul institutiei cu consultarea reprezentantilor functionarilor publici si ai salariatilor, vor asigura un program de lucru cu publicul menit sa deserveasca interesul cetateanului si sa conduca la preintampinarea factorilor de stres generati de o prelungita activitate cu publicul si de aglomerare a angajatilor.

Art.21. Institutia publică va asigura contra cost roba de reprezentare pentru consilierul juridic care o va reprezenta in fata instantelor de judecata, precum si cotizatia lunara datorata de consilierul juridic .

Art.22. (1) Functionarii publici si salariatii sunt obligati sa se supuna examenelor medicale anuale.



(2) In cazul in care dispozitiile legale prevad examinari medicale la termene mai scurte, determinate de conditiile deosebite de la locurile de munca, se vor aplica aceste prevederi.

Art.23. Conducatorul institutiei nu va refuza mentinerea si incadrarea persoanelor cu handicap, in cazurile in care acestea sunt apte pentru indeplinirea obligatiilor de serviciu stipulate in fisa postului.

Art.24. (1) In baza prevederilor art.61 din Legea nr.188/1999 republicata, cu modificarile si completarile ulterioare, si ale titlului VIII din Legea nr.53/2003, functionarilor publici, li se acorda lunar drepturi speciale pentru mentinerea sanatatii si securitatii muncii, in cuantum de 550 lei, respectiv personalului contractual drepturi speciale pentru mentinerea sanatatii, in cuantum de 170 lei. Drepturile speciale se actualizeaza anual in luna noiembrie cu rata inflatiei comunicata de Institutul National de Statistica.



(2) Drepturile ce decurg din acordarea sumei prevazute la alin. (1) se impart astfel :

    -pentru functionarii publici :

a) drepturi pentru mentinerea sanatatii :

- acoperirea unei parti din cheltuielile cu tratamentele medicale – 40 lei ;

- acoperirea unei parti din cheltuielile cu hrana – 170 lei ;

- acoperirea unei parti din cheltuielile cu medicamentele – 40 lei ;


b) drepturi pentru securitatea muncii :

- acoperirea unei parti din cheltuielile cu tinuta decenta – 180 lei ;

- acoperirea unei parti din cheltuielile determinate de munca in conditii de stres – 30 lei ;

- spor de fidelitate si loialitate in scopul mentinerii stabilitatii in institutie a angajatilor – 90 lei.

   -pentru personalul contractual - drepturi pentru mentinerea sanatatii –acoperirea unei parti din cheltuielile cu hrana – 170 lei .


c) Functionarii publici beneficiaza o data pe an de o indemnizatie pentru refacerea capacitatii de munca, echivalenta cu salariul de baza a lunii anterioare plecarii in concediu si care constituie masura de protectie sociala. Aceasta indemnizatie are ca scop refacerea capacitatii de munca si se acorda din fondurile destinate imbunatatirii conditiilor de munca.



(3) Drepturile lunare speciale se acorda functionarilor publici si personalului contractual  in urmatoarele situatii :

a) sunt efectiv prezenti la munca ;

b) se afla in concediu de odihna.


(4) Drepturile lunare speciale pentru mentinerea sanatatii si securitatii muncii nu se vor acorda in urmatoarele situatii :

a)   functionarilor publici/salariatilor aflati in concediu de maternitate ;

b) functionarilor publici/salariatilor aflati in concediu pentru cresterea copilului pana la varsta de 2 ani;

c)   functionarilor publici /salariatilor aflati in concediu de studii;

d) functonarilor publici/salariatilor aflati in concediu pentru incapacitate temporara de munca si alte tipuri de concedii.


(5) Drepturile speciale pentru mentinerea sanatatii si securitatii muncii, se finanteaza din Titlul  20 – bunuri si servicii . Aceste drepturi nu afecteaza fondul de salarii si se supun regulilor de impozitare prevazute de codul fiscal.


CAP.IV. PROTECTIA MUNCII. P.S.I.

Art.25. (1) Conducatorul institutiei, prin compartimentele specializate, are obligatia conform normelor de protectie a muncii in vigoare, sa asigure prin bugetul local sumele necesare pentru conditii optime de munca , dotari si echipamente de protectia muncii.


(2) Pentru protectia si securitatea functionarilor publici/salariatilor in procesul muncii, conducatorul institutiei are obligatia de a asigura urmatoarele:

a) efectuarea instructajelor de protectia si securitatea muncii precum si pe linia PSI, la angajare ca si la schimbarea locului de munca ;

b) verificarea periodica a instalatiilor electrice, de incalzire si a aparaturilor din birou ;

c) echipamentul pentru protectia muncii necesar pentru utilizarea calculatoarelor ;

d) echipamentul de protectia muncii necesar, atat pentru sezonul rece cat si pentru perioada de vara pentru portari, paznici, electricieni, soferi, instalatori, femei de serviciu si alt personal de deservire, prin procurarea de halate, uniforme, paslari, sube, pelerine, caciuli, echipamente electroizolante, masuri de protectie, etc. conform normelor legale in domeniu;

e) pentru fiecare functionar public/salariat echipament de protectie antichimic, la nivelul normativelor in vigoare, precum si instructaj pentru folosirea acestuia de catre personal calificat, acolo unde este cazul ;

f) sa remedieze in cel mai scurt timp defectiunile la instalatia electrica, gaze sau orice alte defectiuni sau cauze care ar duce la accidente sau incendii ;

e) sa asigure apa minerala sau apa plata pe toata perioada sezonului cald, conform legii.


(3) Functionarii publici si salariatii au urmatoarele obligatii :

a) sa cunoasca si sa respecte regulile si instructiunile de protectia muncii specifice activitatii prestate ;

b) atunci cand se prezinta la serviciu cat si in timpul serviciului, sa fie in deplina capacitate de munca, astfel incat sa nu se expuna la pericole de accidente sau sa deranjeze activitatea colegilor ;

c) sa anunte in cel mai scurt timp compartimentul administrativ, cand observa o defectiune la instalatia electrica, gaze sau orice alte defectiuni sau cauze care ar duce la accidente sau incendii ;

d) sa utilizeze (cei care sunt fumatori) locurile special amenajate pentru fumat situate in incinta institutiei ;

e) pentru preintampinarea si inlaturarea incendiilor, calamitatilor sau altor cazuri de forta majora, precum si in situatii care pericliteaza viata sau sanatatea functionarilor publici,  a salariatilor sau a altor cetateni, fiecare functionar public respectiv salariat, are obligatia de a participa, indiferent de functia pe care o ocupa, la actiuni de interventie in masura nevoilor institutiei.


CAP.V. MUNCA SI PROTECTIA FEMEILOR

Art.26. (1) Femeile au dreptul conform legislatiei interne si conventiilor internationale la tratament egal cu barbatii in situatii egale sau compatibile, fiind interzisa orice descriminare.


(2) Criteriul sexului nu poate fi o piedica pentru incadrare si promovare.


(3) Femeile gravide incepand cu luna a 5-a vor fi trimise in deplasare in alte localitati, numai cu acordul lor.


(4) Femeile care au in ingrijire copii de varsta prescolara nu pot fi trimise in alte localitati, pentru durata mai mare de 1 zi, decat cu acordul lor, cu exceptia cursurilor de perfectionare profesionala.

Art.27. Femeile au dreptul la concediu prenatal sau postnatal platit, concedii pentru ingrijirea copiilor bolnavi, precum si pentru cresterea copiilor pana la implinirea varstei de 2 ani sau de 3 ani pentru copiii cu handicap.

Art.28. (1) Reincadrarea femeilor dupa incetarea perioadei de intrerupere pentru cresterea copilului se va face pe acelasi post.


(2) Este interzisa incetarea raportului de serviciu, contractului individual de munca pe perioada in care functionarul public respectiv salariatul  se afla in concediu de sarcina si lahuzie, incapacitate temporara de munca sau concediu platit pentru cresterea copului pana la varsta de 2 ani.

CAP.VI. CONCEDII SI ZILE LIBERE

Art.29. (1) Functionarul public respectiv salariatul are dreptul, de regula, la doua zile consecutive de repaus saptamanal. Repausul saptamanal se acorda de regula sambata si duminica.

Art.30. (1) Sunt zile nelucratoare zilele de repaus saptamanal si zilele de sarbatori legale si religioase, dupa cum urmeaza :

· Anul Nou – 1 si 2 ianuarie ;

· Sfintele Pasti – prima si a doua zi de Pasti ;

· Ziua Internationala a Muncii – 1 mai ;

· Ziua Nationala a Romaniei – 1 decembrie ;

· Craciunul – 25 si 26 decembrie ;

· 2 zile pentru fiecare dintre cele doua sarbatori religioase anuale, declarate astfel de cultele religioase legale pentru persoanele apartinand acestora.

(2) Pentru persoanele care se afla in concediu de odihna, zilele in cauza nu se iau in calculul concediului de odihna.


Art.31. (1) Functionarii publici,  respectiv salariatii au dreptul in fiecare an calendaristic la un concediu de odihna platit a carui durata este stabilita in functie de vechimea in munca.



(2) Concediul anual de odihna va fi efectuat fie integral, fie fractionat, iar una dintre fractiuni va trebui sa fie cel putin 15 zile lucratoare, cealalta parte a concediului de odihna va trebui acordata si efectuata pana la sfarsitul anului in curs.



(3) In situatia in care acesta nu si-a efectuat integral concediul de odihna pe anul in curs, restul de concediu se va acorda pana la sfarsitul anului urmator in perioada solicitata de catre functionarul public, respectiv salariat dupa caz.


Art.32. Conducatorul institutiei are obligatia sa ia masurile necesare, astfel incat functionarii publici respectiv salariatii, sa efectueze in fiecare an calendaristic concediul de odihna legal.

Art.33. (1) Programarea concediilor de odihna se va face la sfarsitul anului pentru anul urmator de catre conducatorul institutiei, cu acordul reprezentantilor functionarilor publici, ai personalului contractual din cadrul Serviciului Public Comunitar de Evidenta a Persoanelor al municipiului  Focşani.  Reprezentantii functionarilor publici si ai personalului contractual din cadrul Serviciului Public Comunitar de Evidenta a Persoanelor al municipiului  Focşani vor primi cu cel putin 3 zile inainte informatiile necesare privind programarea concediilor.



(2) Programarea concediului de odihna va fi schimbata la solicitarea scrisa in urmatoarele cazuri :

 
a) functionarul public/salariatul se afla in concediu medical, functionarul public/salariatul solicita concediu inainte sau in continuarea concediului de maternitate ;


b) functionarul/salariatul este chemat sa indeplineasca indatoriri publice, obligatii militare, altele decat serviciul militar in termen ;


c) functionarul public/salariatul urmeaza sau trebuie sa urmeze un curs de calificare, recalificare, formare, perfectionare sau specializare in tara sau in strainatate ;


d) functionarul public/salariatul are recomandare medicala pentru a urma un tratament intr-o statiune balneoclimaterica, caz in care data inceperii concediului va fi cea indicata in recomandarea medicala.



(3) Programarea concediului de odihna mai poate fi modificata si in alte situatii pentru motive justificate, la solicitarea scrisa a functionarului public/salariatului.


Art.34. Functionarii publici/salariatii au dreptul la concedii de odihna suplimentare in conditiile legii.


Art.35. (1) Pentru perioada concediului de odihna functionarul public/salariatul beneficiaza de o indemnizatie de concediu care nu poate fi mai mica decat valoarea totala a drepturilor salariale cuvenite pentru perioada respectiva.



(2) Indemnizatia de concediu de odihna se plateste cu cel putin 5 zile inaintea plecarii in concediu , la solicitarea celui in cauza.


Art.36. Compensarea in bani a concediului de odihna, neefectuat este permisa numai in cazul incetarii raportului de serviciu al functionarului public, a raportului de munca in cazul salariatului.


Art.37. (1) Concediul de odihna poate fi intrerupt la cererea functionarului public, respectiv a salariatului pentru motive obiective, in conditiile legii.



(2) Conducatorul institutiei poate rechema functionarul public/salariatul din concediul de odihna, in caz de forta majora sau interese urgente, care impun prezenta functionarului public/salariatul, la locul de munca. In acest caz, institutia are obligatia de a suporta toate cheltuielile functionarului public/salariatului si ale familiei sale, necesare in vederea revenirii la locul de munca si eventualele prejudicii create acestuia.


Art.38. Functionarii publici/salariatii care se pensioneaza, au dreptul la concediu de odihna integral pentru anul respectiv.


Art.39. Orice conventie prin care se renunta total sau in parte la dreptul concediului de odihna este interzisa.


Art.40. (1) In afara concediului de odihna, functionarii publici si salariatii au dreptul la zile de concediu platit, in cazul urmatoarelor evenimente familiale deosebite :

a) casatoria functionarului public– 5 zile lucratoare ;

b) nasterea unui copil – 3 zile lucratoare ;

c) casatoria unui copil – 3 zile lucratoare ;

d) decesul sotului (sotiei) sau al unei rude de pana la gradul al III-lea a functionarului public/salariatului ori a sotului/sotiei acestuia, inclusiv– 3 zile lucratoare ;

e) controlul medical anual – o zi lucratoare ;

f) donatorii de sange – conform legii.

(2) Concediul platit pentru evenimente deosebite se acorda la solicitarea functionarului public, respectiv a salariatului de catre conducatorul institutiei.


Art.41. (1) Functionarii publici/salariatii au dreptul anual la concedii fara plata, a caror durata nu poate depasi 30 de zile lucratoare, pentru rezolvarea urmatoarelor situatii personale :

a)sustinerea examenului de admitere in institutii de invatamant universitare sau postuniversitare, curs fara frecventa sau la distanta, a examenelor de an universitar, cat si examenului de licenta, disertatie sau masterat, pentru cei care urmeaza o forma de invatamant superior, curs seral sau fara frecventa ;

b)sustinerea examenului de admitere la doctorat, a examenelor de doctorat sau a tezei de doctorat, in cazul celor care nu beneficiaza de burse de studiu.

(2) Functionarii publici si salariatii au dreptul la concedii fara plata fara limita prevazuta la alin. (1), in cazul tratamentului medical efectuat in tara sau in strainatate pe durata recomandata de medic, daca cel in cauza nu are dreptul potrivit legii, la indemnizatia pentru incapacitate temporara de munca precum si pentru insotirea sotului/sotiei ori a unei rude apropiate –copil, frate, sora, parinte – pe timpul cat acestia se afla la tratament, in strainatate, in ambele situatii cu avizul obligatoriu al Ministerului Sanatatii.



(3) Pentru rezolvarea unor probleme personale, altele decat cele prevazute mai sus, functionarii publici, respectiv salariatii au dreptul la concediu fara plata ce nu poate depasi 30 zile lucratoare intr-un an calendaristic.



(4) Pe durata concediilor fara plata persoanele in cauza isi pastreaza calitatea de functionar public.


Art.42. (1) Functionarii publici /salariatii au dreptul sa beneficieze, la cerere, de concedii pentru formare profesionala.



(2) Concediile pentru formare profesionala se pot acorda cu sau fara plata.


Art.43. (1) Concediile fara plata pentru formare profesionala se acorda la solicitarea functionarului public/salariatului, pe perioada formarii profesionale pe care functionarul public/salariatul o urmeaza din initiativa sa.



(2) Conducatorul institutiei poate respinge solicitarea functionarului public /salariatului numai cu acordul reprezentantilor functionarilor publici si ai personalului contractual din cadrul Serviciului Public Comunitar de Evidenta a Persoanelor al municipiului  Focşani si numai daca absenta functionarului public/salariatului ar prejudicia in mod real desfasurarea activitatii specifice.


Art.44. (1) Cererea de concediu fara plata pentru formare profesionala trebuie sa fie inaintata conducatorului institutiei cu cel putin o luna inainte de efectuarea acestuia si trebuie sa precizeze data de incepere a stagiului de formare profesionala, domeniul si durata acestuia, precum si denumirea institutiei de formare profesionala.



(2) Efectuarea concediului fara plata pentru formare profesionala se poate realiza si fractionat in cursul unui an calendaristic, pentru sustinerea examenelor de promovare in anul urmator in cadrul institutiilor de invatamant superior, cu respectarea conditiilor stabilite la alin.(1).


Art.45. (1) Conducatorul institutiei va asigura anual pe cheltuiala institutiei, participarea functionarilor publici/salariatilor la cursuri de formare profesionala, in conditile legii.



(2) Functionarii publici, respectiv salariatii sunt obligati sa urmeze forme de perfectionare profesionala, organizate de Institutul National de Administratie sau alte institutii potrivit legii, a caror durata cumulata este de minimum 7 zile pe an.


Art.46. (1) Functionarii publici/salariatii beneficiaza de concedii de studii, potrivit legii. In cazul in care angajatorul apreciaza ca studiile sunt utile compartimentului in care functionarul public/salariatul, isi desfasoara activitatea, pe perioada concediului de studii acordat, in limita a 30 de zile lucratoare anual din acesta, functionarului public respectiv salariatului i se platesc salariul de baza corespunzator functiei detinute si sporul de vechime.



(2) Functionarii publici /salariatii care urmeaza o forma de specializare sau de perfectionare pe o durata mai mare de o luna, dar nu mai mult de un an si care primesc pe acesta perioada drepturile salariale, sunt obligati sa se angajeze in scris ca vor lucra 5 ani in institutie. In cazul nerespectarii angajamentului, acestia vor restitui drepturile salariale primite pe perioada cursurilor de specializare sau de perfectionare, proportional cu timpul ramas pana la implinirea termenului, precum si celelalte drepturi acordate pe aceeasi perioada, cu exceptia cazului in care functionarii publici/salariatii respectivi, nu mai detin functiile din motive neimputabile acestora.


Art.47. Durata concediului pentru formare profesionala nu poate fi dedusa din durata concediului anual si constituie vechime in munca.



CAP.VII.  FORMAREA PROFESIONALA


Art.48. (1) Partile sunt de acord ca pregatirea profesionala este principalul mod de imbunatatire a activitatii administratiei publice locale.



(2) Conducatorul institutiei recunoaste rolul reprezentantilor functionarilor publici, ai personalului contractual din cadrul Serviciului Public Comunitar de Evidenta a Persoanelor al municipiului  Focşani in activitatea de pregatire profesionala prin implicarea acestora in activitatea de pregatire alaturi de conducatorii compartimentelor atat prin identificarea temelor necesare pregatirii profesionale, cat si prin desemnarea de comun acord a grupelor de functionari/salariati care vor beneficia de programul de pregatire.


Art.49. (1) Formarea profesionala a functonarilor publici/salariatilor, are doua elemente:

a) prin sintagma “formare profesionala” se intelege orice procedura prin  care un functionar public/salariat dobandeste o calificare atestata printr-un certificat sau diploma eliberata in conditiile legii;

b) prin sintagma “formare profesionala continua” se intelege orice procedura prin care functionarul public/salariat isi completeaza cunostintele profesionale prin programe cu tematica generala sau de specialitate si programe de perfectionare.

(2) Partile convin asupra necesitatii si obligativitatii perfectionarii profesionale a tuturor categoriilor de functionari publici si a salariatilor,  precum si a trimiterii acestora periodic, la programele de formare profesionale.


Art.50. (1) Sumele necesare pentru acoperirea cheltuielilor cu pregatirea profesionala vor fi negociate cu reprezentantii functionarilor publici, ai personalului contractual din cadrul Serviciului Public Comunitar de Evidenta a Persoanelor al municipiului  Focşani si prevazute  in bugetul institutiei.


CAP.VIII. DISCIPLINA MUNCII


Art.51. Conducatorul institutiei are urmatoarele obligatii :

    a) sa organizeze munca functionarilor publici si a salariatilor  la fiecare loc de munca in raport de functia si specializarea acestora:

    b) sa stabileasca sarcinile de serviciu ale functionarilor publici si ale salariatilor din cadrul Serviciului Public Comunitar de Evidenta a Persoanelor al municipiului  Focşani din subordine si sa exercite un control prmanent si riguros asupra modului de indeplinire a acestora ;

    c) sa stabileasca instructiuni privind evidenta, intocmirea si pastrarea documentelor secrete de serviciu.

Art.52. Principalele obligatii si indatoriri ale functionarilor publici si ale salariatilor sunt :

a) respectarea ordinii si disciplinei la locul de munca ;

b) respectarea programului de lucru si executarea intocmai si la timp a obligatiilor de serviciu, folosind integral si cu eficienta timpul de lucru ;

c) respectarea normelor de protectia muncii si PSI si legii privind protectia mediului ;

d) instiintarea de indata a sefului ierarhic superior despre existenta unor abateri, nereguli ;

e) interdictia prezentarii la serviciu in stare de ebrietate si a consumului de bauturi alcoolice in timpul programului de lucru;

f) comportarea corecta in cadrul relatiilor de serviciu ;

g) pentru preintampinarea sau inlaturarea efectelor incendiilor, calamitatilor sau a altor cauze de forta majora, precum si in situatii care pericliteaza sanatatea sau viata functionarilor publici/salariatilor sau a altor persoane, fiecare functionar sau salariat  are obligatia de a participa indiferent de functia sau postul pe care il ocupa la executarea oricaror lucrari si la luarea tuturor masurilor cerute de nevoile institutiei ;

h) sa aiba o tinuta morala si o vestimentatie decenta.

Art.53. Raspunderea diciplinara.

(1) Incalcarea uneia sau mai multora dintre obligatiile stabilite functionarilor publici/salariatilor constituie abatere disciplinara si se sanctioneaza in conditiile legii.

(2) In stabilirea si aplicarea sanctiunilor disciplinare pentru functionarii publici se va respecta urmatoarea procedura derulata prin comisia de disciplina :

· cercetarea prealabila a faptei savarsite, strangerea probelor ;

· ascultarea persoanei invinuite si luarea unei declaratii ;

· verificarea apararii persoanei invinuite.

               (3)La stabilirea sanctiunii disciplinare se va tine seama de cauzele si gravitatea faptei, imprejurarile in care a fost savarsita, gradul de vinovatie al persoanei incadrate, daca aceasta a mai avut alte abateri, precum si de consecintele abaterii.


Art.54. (1) Raspunderea contraventionala a functionarilor publici respectiv a salariatilor este angajata potrivit legii.

(2) Impotriva procesului-verbal de constatare a contraventiei si de aplicare a sanctiunii, functionarul public/salariatul se poate adresa cu plangere la Instanta de judecata.

 
Art.55. (1) Raspunderea civila a functionarului public se angajeaza :

a) pentru pagubele produse cu vinovatie patrimoniului institutiei in care activeaza :

b) pentru nerestituirea in termen legal a sumelor ce i s-au acordat necuvenit ;

c) pentru daunele platite de institutie, in calitate de comitent, unor terte persoane, in temeiul unei hotarari judecatoresti definitive si irevocabile.
(2) Raspunderea civila a salariatului se angajeaza in conditiile legii.
Art.56. Repararea pagubelor aduse institutiei in situatiile prevazute la art. 55 se dispune prin decizie a conducatorului institutiei pe baza unei hotarari judecatoresti definitive si irevocabile, sau dupa caz prin asumarea unui angajament de plata, in conditiile legii.
Art.57. Raspunderea functionarului public/salariatului pentru infractiunile savarsite in timpul serviciului sau in legatura cu atributiile functiei pe care o ocupa se angajeaza potrivit legii penale.

Art.58. Functionarii publici respectiv salariatii, trebuie sa respecte dupa caz prevederile Legii nr.7/2004, Legii nr.52/2003, Legii nr. 477/2004, Legii nr.188/1999, republicata in 2004  , cu modificarile si completarile ulterioare si Legii nr.601/2004.

CAP.IX.  ALTE PREVEDERI PRIVIND DREPTURILE SI OBLIGATIILE PARTILOR


Art.59. (1) Conducatorul institutiei recunoaste exercitarea libertatii de opinie a fiecarui functionar public/salariat in conformitate cu conventiile internationale, precum si cu prevederile prezentului A/CCM si se obliga sa adopte o pozitie impartiala fata de reprezentantii functionarilor publici si ai personalului contractual.



(2) Reprezentantii functionarilor publici ,ai personalului contractual sunt reprezentantii oficiali ai functionarilor publici/salariatilor din cadrul Serviciului Public Comunitar de Evidenta a Persoanelor al municipiului  Focşani in fata conducerii institutiei, care ii recunoaste ca factor de progres si va sustine activitatea acestora. Legatura cu  reprezentantii functionarilor publici, ai personalului contractual din cadrul Serviciului Public Comunitar de Evidenta a Persoanelor al municipiului  Focşani trebuie sa se bazeze pe incredere, buna credinta si promptitudine.



(3) Conducerea institutiei se obliga sa asigure, la cererea reprezentantilor functionarilor publici, ai personalului contractual din cadrul  Serviciului Public Comunitar de Evidenta a Persoanelor al municipiului  Focşani accesul la documentele necesare pentru negocierea A/CCM, accesul la urmarirea aplicarii dispozitiilor acestuia, precum si la documentele privind constituirea si folosirea fondurilor destinate imbunatatirii conditiilor de munca, protectia muncii si asigurarii protectiei sociale.



(4) Reprezentantii functionarilor publici, ai personalului contractual  au ca obiectiv principal urmarirea aplicarii legislatiei muncii si prevederilor acordului/contractului colectiv de munca in interiorul institutiei.


Art.60. (1) Conducatorul institutiei are obligatia de a invita reprezentantii functionarilor publici si ai personalului contractual sa participe la sedintele in care se discuta probleme de interes profesional, economic, social, cultural sau sportiv. La sedintele in care se discuta problemele functionarilor publici , respectiv ale salariatilor cu privire la conditiile de munca si regulamentul intern, reprezentantii functionarilor publici  si ai personalului contractual din cadrul Serviciului Public Comunitar de Evidenta a Persoanelor al municipiului  Focşani vor participa in mod oligatoriu.



(2) Reprezentantii functionarilor publici , ai personalului contractual din cadrul Serviciului Public Comunitar de Evidenta a Persoanelor al municipiului  Focşani sunt anuntati indata ce s-a hotarat organizarea sedintelor, fiind comunicata si ordinea de zi a sedintei.



(3) Conducatorul institutiei va pune la dispozitia reprezentantilor functionarilor publici , ai personalului contractual din cadrul Serviciului Public Comunitar de Evidenta a Persoanelor al municipiului  Focşani si va asigura acestora accesul la informatii si documente, iar reprezentantii functionarilor publici si ai personalului contractual din cadrul Serviciului Public Comunitar de Evidenta a Persoanelor al municipiului  Focşani sunt obligati sa pastreze confidentialitatea datelor daca acestea nu sunt de interes public, potrivit legii.



(4) Conducatorul institutiei se obliga sa comunice reprezentantilor functionarilor publici , ai personalului contractual din cadrul Serviciului Public Comunitar de Evidenta a Persoanelor al municipiului  Focşani din timp toate deciziile care privesc raporturile de serviciu ale functionarilor publici, respectiv raporturile de munca ale salariatilor.


Art.61. Regulamentul intern va fi adoptat cu consultarea reprezentantilor functionarilor publici si al personalului contractual.


Art.62. Sumele necesare respectarii prevederilor prezentului A/CCM se  includ in bugetul de venituri si cheltuieli care se aproba de catre Consiliul Local al municipiului Focsani.


Art.63. Conflictele de munca ce apar in derularea raporturilor de serviciu,  se solutioneaza pe cale amiabila sau in baza legislatiei speciale.


Art.64. Dispozitiile prezentului acord se intregesc cu orice alte acte normative in vigoare speciale incidente.


Art.65.  Prezentul A /CCM se incheie pe o durata de 1 an, va fi semnat de catre parti si se va aplica de la data inregistrarii la Directia pentru Dialog, Familie si Solidaritate Sociala Vrancea, in conformitate cu dispozitiile art.25, alin.3 din Legea nr.130/1996, republicata, cu conditia existentei fondurilor in bugetul propriu de venituri si cheltuieli, aprobat potrivit legii.


Art.66. De prevederile prezentului A/CCM beneficiaza conform statului de functii, functionarii publici si personalul contractual din cadrul Serviciului Public Comunitar de Evidenta a Persoanelor al municipiului  Focşani.

PRESEDINTE DE SEDINTA,

      Mioara Lazăr         

                                                                                      Contrasemneaza,

                                                                         SECRETARUL MUNICIPIULUI

                                                                                         FOCSANI

                                                                             Eduard Marian Corhană
